Antsla Valla Kultuurikeskus

Suvelõpu simman ansambliga Parvepoisid
2023-08-26 20:00 - 23:30 (Europe/Helsinki) | Tsooru Rahvamaja, Tsooru, Antsla vald, Võrumaa, Eesti

Doonoripäev
2023-08-22 09:30 - 11:30 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Acoustic. ALEN VEZIKO akustiline suvekontsert
2023-08-18 20:00 - 22:00 | Uhtjärve laululava
Maalilise Uhtjärve kaldal kaunis akustiline suvekontsert, esineb ALEN VEZIKO.
Kontserdipaik avatud ja KULTUURIKOHVIK ootab üks tund enne algust ehk kell 19.00!
Täispilet 16 eurot, sooduspilet pensionäridele ja kuni 18-aastastele õpilastele 12 eurot müügil FIENTA.COM
https://fienta.com/…/alen-veziko-suvekontsert-arata…
Kohapeal pilet 20 eurot (sooduspiletit ei ole).
Kuni 8. aastastele sissepääs tasuta.
Lisainfo Uue-Antsla Rahvamaja, tel 56686466
Väga halbade ilmaolude puhul võib kontsert toimuda siseruumides.
Jooksev info FB Uue-Antsla Rahvamaja ja antslakultuur.ee.

LoovBuss Uue-Antslas
2023-08-13 13:00 - 16:00 | Uue-Antsla Rahvamaja, Uue-Antsla, Antsla vald, Võrumaa, Eesti
LoovBuss on üks kunstitarbeid ja põnevaid harjutusi täis buss, mis veereb sel suvel mööda Kagu-Eesti maapiirkondi ja viib seal läbi vaimset heaolu toetavaid loovtöötube.
See on viie Eesti noore algatatud kohalik solidaarsusprojekt, mida rahastab Euroopa Komisjon, seega töötoad on osalistele tasuta ning kõik kulud katab projektirahastus.
Aastate jooksul on mitmed grupiliikmed viinud läbi erinevaid töötube, mille käigus märkasime, et paljudel täiskasvanutel on hirm loovharjutuste ees ning et igasugune kunstiloomine jääb neile võõraks ja kaugeks, kuna nad ei näe endal olevat piisavat kunstiannet. Soovime seda paradigmat muuta ja usume, et rõhk võiks olla eelkõige loomise protsessil ja mitte tulemusel, mis võtab maha pinge osata asju teatud viisil teha. LoovBussiga loome töötoad, mis võimaldaksid inimestel turvalises ruumis julgelt katsetada, murda tasapisi barjääri loovtegevuste ees ning lihtsalt protsessi nautida.
Loovbussi töötoad koosnevad erinevatest lihtsatest, kuid põnevatest harjutustest, mis aitavad avada osaleja loovust, keskenduda protsessile ning läbi loovtegevuste uudistada veidi ka oma sisemaailma. Kasutatakse vesivärve, savi ning erinevaid looduslikke vahendeid.
Töötoa kestvus on kokku umbes 2,5-3 tundi ning mahutab umbes 15 osalejat

Hauka Laada kontserdid: Kadri Voorand, Anett
2023-08-12 21:00 - 23:00 | Antsla Augulava, Tamme, Antsla, Võrumaa
Anett
Hauka Laat 2023 muusikalise programmi osana astub kaasaegse souli laulja-laulukirjutaja Anett esmakordselt üles Võrumaal, Antsla augulaval.
2021 aasta naisartisti ning rohkete auhindadega pärjatud Aneti kontserdil tulevad esitlusele artisti uue albumi “Late to the Party” lood, ning ka juba kõigile tuntud varasemad hitid.
Koosseis:
Anett – vokaal
Johannes Laas – kitarr
Biograafia:
Aneti debüütalbum “Morning After” tõi talle 2021. aasta Eesti Muusikaauhindadel Aasta albumi nominatsiooni ning Aasta Naisartisti ja Aasta Popartisti tiitlid.
Anett on astumas ka esimesi ekspordisaamme – möödunud aasta kevadel astus ta üles Liverpool Sound City (UK) muusikafestivalil ning andis sama aasta suvel välja enda esimese rahvusvahelise singli “You Got Love”, koos UK produtsendi Pearse Macyntirega, kes on teiste seas töötanud ka Gregory Porteriga.
Anett osales eelmisel aastal taas Eesti Laulu konkursil, looga “You Need To Move On”. Taaskord koostöös produtsendi-kitarristiga Fredi, kellega esimese koostööna sündis “Write About Me”, millega saavutati 2020. aasta Eesti Laulul kolmas koht ja välisžürii favoriidi staatus.
Kadri Voorand
Kadri Voorand on armastatud Eesti vokalist ja helilooja, kelle kirglik esitus on pälvinud palju heakskiitu nii kodu- kui ka välismaal.
Mihkel Mälgand on üks muusikaliselt aktiivsemaid bassiste Eestis.
Koos moodustavad nad duo, mis mängib põhiliselt originaalloomingut häälele, bassile ja klaverile, mis annab ruumi improvisatsioonile ning mida ehivad õhulised elektroonilised efektid ja hingestatud poeesia. Duo ei sea endale stiililisi piire, kokku sulatatakse popi, folgi, jazzi ja isegi rocki elemente. Esile tõusevad emotsioon ja omapärased tekstid.
Koosseis:
Kadri Voorand – vokaal, klaver, elektroonika
Mihkel Mälgand – kontrabass, basskitarr
Kontsertõhtu toimub üritustesarja Antsla Acoustic raames, mis pakub akustilise muusika elamusi aastaringselt.

Hauka laada kontserdid: Rein Rannap ja Ott Lepland
2023-08-11 21:00 - 22:30 | Antsla Augulava, Tamme, Antsla, Võrumaa
Hauka Laat 2023 muusikalise programmi avavad kaks virtuoosi: Rein Rannap ja Ott Lepland!
Rohkem kui viiskümmend aastat suurtel lavadel esinenud maestro Rein Rannap ning Eesti üks hinnatumaid meeslauljaid Ott Lepland kutsuvad teid muusikalisele rännakule unikaalse atmosfääriga Antsla augulaval.
Rein ja Ott on ühiselt esitanud nii Ruja loomingut, toonud lavalaudadele rock-ooperi, ning andnud koostöös välja ka täispika album “Tagasirändur”.
Kontserdil kuuleme Rein Rannapi ajatuid ning rahva südames oma koha leidnud igihaljaid meloodiaid.
Kontsertõhtu toimub üritustesarja Antsla Acoustic raames, mis pakub akustilise muusika elamusi aastaringselt.
Koosseis:
Ott Lepland – vokaal
Rein Rannap – klaver

Tantsutsooni linnalaager
2023-08-07 10:00 - 2023-08-09 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Laager toimub 7.-9. augustil Antsla kultuurikeskuses. Linnalaager on suunatud 1.-5. klassi lastele ja sinna on oodatud kõik tantsuhuvilised lapsed. Oodatud on ka sügisel 1. klassi minevad lapsed! Eelnev tantsukogemus ei ole oluline! Tegemist on linnalaagriga, see tähendab, et laagris ööbimist ei toimu. Laagripäev algab kell 10.30 ja lõpeb kell 17.15.
Laagritasu on 60 eurot (tasuda saab kuni kahes osas). Laagri hind sisaldab kolme päeva jooksul mitmeid erinevaid tantsulisi töötubasid (showtants, loovtants, akrobaatika jne), meisterdamise töötubasid koos vahenditega, põnevaid loovülesandeid õues, soe lõunasöök + tervislik snäkk igal päeval, filmiõhtut jne. Laagri lõpus toimub kontsert, kus näitame vanematele ja teistele soovijatele, mida oleme kolme päeva jooksul õppinud. Kõik linnalaagris osalejad saavad endaga kaasa Tantsutsooni logoga meene. Õpetajateks on juba tuttavad tantsuõpetajad Kadi Keskülla ja Egely Sarv.
NB! Alates 1. augustist laagris osalemise tühistamisel tuleb tasuda ikkagi 50% laagritasust.
REGISTREERMINE:
Tantsutsooni Minid linnalaagrisse registreerimiseks tuleb kirjutada tantsutsoon@gmail.com lapse NIMI, VANUS ja VANEMA KONTAKTANDMED.

Bändilaagri Hauka Rock kontsert
2023-07-14 18:00 - 19:00 | Antsla Kultuurikeskuse õu, Kooli tee 19, Antsla, Võrumaa, 66403, Eesti
Antsla Kultuurikeskuses toimub 9.-14. juuli 2023 Hauka Rock´i bändilaager noortele alates aastast 2010.
Noored õpivad nädala jookusl koosmängu ja saavad osa võimalusest professionaalsete muusikute käe all arendada oma oskusi, teadmisi ja bänditöö kogemusi.

Traditsiooniliselt lõppeb laager avaliku kontserdiga, kus astuvad üles laagribändid ja juhendajad.

Hauka Rock 2023 – bändilaager noortele
2023-07-09 11:00 - 2023-07-14 18:00 | Antsla Kultuurikeskus, Kooli tee 19, Antsla, Võrumaa, 66403, Eesti
Veeda suvi lahedate muusikasõpradega!
Nõutav on pillimängu oskus vähemalt algtasemel. Pillimängu õpe toimub meistritubada formaadis, kus professionaalsed muusikud annavad kuue päeva jooksul edasi oma osakusi, teadmisi ja bänditöö kogemusi. Juhendajad õpetavad bändis musitseerimise põhimõtteid, aitavad valida repertuaari, õpetavad pillimängu, improvisatsiooni, muusikateooriat ja rütmikat. Antsla Kultuurikeskuse ruumidesse sisutatakse õppepäevade ajaks neli harjutusruumi ja neli muusikaklassi, kus noored saavad harjutada pille ja kasutada helitehnika vahendeid. Toimub individuaalne õpe ja bändiõpe, kus noored jagatakse erineva taseme ja instrumentide järgi kollektiividesse, et nädala jooksul lihvida oma laulu- ja pillioskust ning kohapeal omandatud kavaga astuda üles Hauka Rocki avalikul lõppkontserdil Antsla Kultuurikeskuses.

Tantsutsooni suvelaager
2023-07-04 10:00 - 2023-07-08 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Laager toimub 4.-8. juulil Antsla kultuurikeskuses, Võrumaal. Laager on suunatud 12+ vanuses tantsijatele (kindlasti on oodatud ka tantsuliselt kogenud 11 aastased tantsijad). Ööbimine toimub klassiruumides. Antsla on mõnus maakoht, kus on kõik vajalik lähedal olemas. Transpordi laagrisse leiab iga tantsija ise.
Laagritasu on 120 eurot (tasuda saab kuni kahes osas). Kindlasti uuri oma koduvalla laagritoetuste võimalusi.
Laagri hind sisaldab viie päeva jooksul mitmeid erinevaid tantsulisi töötubasid (showtants, hip hop, akrobaatika, contemporary jazz jne) ning ägedat kunstilist tegevust, mille tulemusel saad endale suure maali koju kaasa võtta. Loomulikult ei saa laagrist välja jätta ägedaid õhtuseid tegevusi – playback, moeshow, filmiõhtu, hennamaalingute õhtu jne. Laagritasu sisaldab ka 3 x päevas toitlustust + tervislik snäkk igal päeval. Laagri lõpus toimub kontsert/etendus, kus näitame vanematele ja teistele huvilistele, mida oleme laagris õppinud. Lisaks esineme mõne laagris õpitud tantsuga Antslas toimuval Jaanus Kala Viievõistlusel! NB! Kõik laagris osalejad saavad endaga kaasa Tantsutsooni logoga meene.
NB! Alates 1. juulist laagris osalemise tühistamisel tuleb tasuda ikkagi 50% laagritasust.
REGISTREERMINE:
Tantsutsooni suvelaagrisse registreerimiseks tuleb kirjutada tantsutsoon@gmail.com tantsija NIMI, ELUKOHT, VANUS ja OSALUSTASU ARVE MAKSJA ANDMED.

VANA-AJA JAANIÕHTU Uue-Antsla pargis
2023-06-24 19:00 - 23:30 | Uue-Antsla Rahvamaja, Uue-Antsla, Antsla vald, Võrumaa, Eesti
Laupäevasel päeval, 24. juunil 2023
varasel õhtupoolikul, hakatusega kell 19
pannakse toime MTÜ Kaksküla korraldusel
Antsla vallas Uue-Antsla Rahvamaja pargis

VANA-AJA JAANIÕHTU
• Lasva rahvamaja näitetrupp etendab lõbusat näitemängu “PILA-PEETRI TESTAMENT”. Etenduse algus kell 19.00
• Süütame jaanitule.
• Muusikat teeb koosseis HEINO TARTES JA SÕBRAD,
• HAANJA TANTSU MÄNGU LAULU SELTS
• Rahvalikud mängud ja jõukatsumised
• Hobuvankrisõit
• Loterii-allegrii
• Külakõrts

Sissepääse tasuta.
Oma äranägemise järgi saab teha pidu-õhtu toetuseks annetuse. Vihma korral pidu rahvamajas.

Pidu-õhtu toimumisele aitavad kaasa:
ühendasutus Antsla Valla Kultuurikeskus, MTÜ Uue-Antsla Vanaemad ja vabatahtlikud.

Tsooru jaaniõhtu
2023-06-23 21:00 - 23:30 | Tsooru Rahvamaja, Tsooru, Antsla vald, Võrumaa, Eesti

Meistrite päev 2023
2023-06-18 13:00 - 16:00 | Antsla kesklinn, Veski, Antsla, Võrumaa, 66403, Eesti
18. juunil kell 13-16 Antsla kesklinna pargis Liikumisaastale pühendatud mitmekülgse programmiga kogupere sündmus: rattaorienteerumine, vibulaskmine, ühistantsud, kohalike meistrite laat, erinevad töötoad, kontsert, võistlused ja palju muud.

Tantsuselts Pärliine tänukontsert SÕBRAD KOOS
2023-06-15 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Gümnaasiumi loovainete päev Antsla Kultuurimajas
2023-06-09 08:00 - 13:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla laste ja noorte 29. laulu- ja tantsupidu RÕÕM LIIKUMISEST
2023-06-07 18:00 - 19:30 | Antsla Laululava, Antsla, Võrumaa, Eesti

Antsla Muusikakooli Kevadkontsert
2023-06-06 17:30 - 19:00 | Urvaste kirik, Kirikuküla, Antsla vald, Võrumaa, 66512, Eesti

Antsla Muusikakooli Lõpuaktus - Kevadkontsert
2023-05-25 17:30 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla Kultuurikeskuse muusikastuudio kevadkontsert „Liikuv laul“
2023-05-24 18:00 - 19:30 | Veski Pubi, Veski 10, Antsla, Võrumaa, 66403, Eesti
Osalevad mudilased 3.-4. aastased, 5.-7. aastased, noorteansambel, solistid, ja naisansambel „Küsimärk“
Juhendaja Cathlen Haugas
Basskitarril Rolf Saarna, löökpillidel Aron Aidla
Avatud kunstinäitus juhendaja Ebe Lindorg
Ootame kõiki kuulama!!!

Tsooru Kevadlaat
2023-05-21 09:00 - 14:00 | Tsooru Rahvamaja, Tsooru, Antsla vald, Võrumaa, Eesti
Traditsiooniline Tsooru Kevadlaat toimub sel aastal 21. mail Tsooru rahvamaja juures.

Laadaprogramm, elav muusika, tegevused lastele, ostlemis- ja kauplemisrõõmu nii noortele kui vanadele.

TULE MÜÜMA: registreeri oma müügipunkt: 58534682 (Krista)

Ajaloopäev “Antsla – väärtuslik Eesti väikelinn”
2023-05-17 13:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Eesti Muinsuskaitse Selts ja Antsla vallavalitsus kutsuvad osa võtma ajaloopäevast.
Kavas on ettekanded linna ajaloost ja väärtustest, vanade majade korda tegemisest, pärast lõunat ringkäik linnas.
Kell 12.30 paneme lilled Antsla Vabadussõja mälestusmärgile.

Antsla seminar on kolmeteistkümnes sarjast “Väärtuslikud Eesti väikelinnad”
Kaugemalt tulijatele osavõtuks registreerida.

Emadepäeva kontsert - Marek Sadam ja Martin Trudnikov
2023-05-13 16:00 - 18:00 | Tsooru Rahvamaja, Tsooru, Antsla vald, Võrumaa, Eesti
Kingi emadepäevaks elamus!
Pilet eelmüügist 15.-
Kohapeal 18.-
INFO: 5235831 Rainer

KINO "Apteeker Melchior. Timuka tütar"
2023-05-08 19:00 - 20:35 | Antsla Kultuurikeskus, Kooli tee 19, Antsla, Võrumaa, 66403, Eesti
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.

Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.
Toetajad: Viru Filmifond, Saarte Fond, Tartu Filmifond, National Film Centre of Latvia, Riga Film Fund, Lithuanian Tax Incentive, Creative Europe MEDIA ja Kanal 2.

Tõrva noorteteater Hingevärvid ühislooming "Kes saab noorust keelata, kui ta tahab hõisata!"
2023-05-04 13:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Laval:
Hanna-Liisa Starke
Ruben Rahnu
Marilin Hindre
Kärt Karu
Marta Purga
Karl Arkadi Kõvask
Arabella Kruuse
Adriana Orlov
Laura Lõoväli
Kert Glaser

Lavastaja: Romet Piller
Kava ja plakat: Taavi Kärt
Liikumine: Kerli Vessin

Lavastuse tutvustus:
Tõrva Noorteteater Hingevärvid on valmis saanud uue lavastusega. Sügisel otsisime eakaid, kellega läbi viia intervjuud nende noorusajast. Kui intervjuud said tehtud kirjutasime nende põhjal kokku teksti, mis annab kõigile vaatajatele võimaluse osa saada mälestustest ja imetoredatest lugudest meie eakate noorusajast! Seega vaatamist jagub kõigile, noortele, et saada selgeks, milline oli noorus vanasti ja eakatele, et meenutada, kas noorus ikka oli selline.

Toetajad: Tõrva Vallavalitsus, Tõrva Gümnaasium, Tantsukool Hop Dance.
Näita vähem

KINO "Viimane vahipost"
2023-05-03 19:00 - 20:52 | Tsooru Rahvamaja, Tsooru, Antsla vald, Võrumaa, Eesti
Filmi tegevus viib meid lähitulevikku, kus inimkonna mõtlematu tegutsemine on kaasa toonud drastilise kliimamuutuse ja ookeanide veetase on katastroofiliselt tõusnud. Maailma on jäänud vaid kaks suuremat kontinenti ja järjest tõusva veetaseme eest pagedes on hukka saanud miljardid inimesed. Kahe kontinendi vahele merre on rajatud vahipostid, mis peaksid hoiatama maismaad vaenlase pealetungi eest. Ühel sellisel Vahipostil ootavad neli sõdurit oma vahikorra üleandmist, mis oleks aga pidanud aset leidma juba kolm kuud tagasi. Olukorras, kus nende hinge närib kahtlus Teadmata, kas nad üldse kunagi oma vahipostilt koju pääsevad, peavad nad pidevalt otsima kaugusest vaenlast, keda nad siiani kordagi näinud pole. Pinna all kobrutavad pinged pääsevad valla hetkel, mil silmapiirile ilmub salapärane laev… On see vahetus, mida nad pikisilmi oodanud on või midagi sootuks kurjakuulutavamat?
Filmi tootmist on toetanud Eesti Filmi Instituut ja Eesti Kultuurkapital, tootmist on finantseerinud Tallifornia ja Ichiban Films.

Tantsuõhtu ansambliga VEA
2023-04-29 20:00 - 23:00 | Tsooru Rahvamaja, Tsooru, Antsla vald, Võrumaa, Eesti

Etendus "Hääled tuhalinnast"
2023-04-27 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla kuluurikeskuse KELDRIS etenduv lavastus räägib Ukrainas toimuvast sõjast ning inimestest, kes on sõjamasina hammasratase vahele jäänud.

Etendus on nullteatri esteetikas – rõhk on tugeval atmosfääril, visuaalil ning rituaalsusel.

Nullteatris töötab juba neljandat korda teatri hea sõber Gruusiast, Tbilisi Akhmeteli nimelise Draamateatri lavastaja Irakli Gogia. Alustas ta Eestis Gogoli novelliga “Noore arsti märkmed”, mida paljud kindlasti mäletavad. Viimati lavastas Irakli nullteatris “Hauakaevaja”.

Lavastaja ja kunstiline kujundaja: Irakli Gogia (Georgia)
Lavastaja assistent ja tõlkija: KUDU
Mängivad: Annabel Berg, Epp Valdaru ja Teremin
Toetavad Eesti Kultuurkapital, Tartu Kultuurkapital ning Tampere Maja
Pilet 15 eur Fienta https://fienta.com/et/etendus-haaled-tuhalinnast

Võru keele vestlusring
2023-04-27 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Aianduskoolitused Kristiina Kikkasega
2023-04-26 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kursus sisaldab koolitusmaterjale, mis on köidetud, värvilised, pildimaterjal ja põhipunktid koolitusel toimunust.

INFO ja REGISTREERIMINE:
kultuur@antsla.ee
55648348

Teemad:
26.04.2023
* Kiviktaimla rajamine. Kuidas juba olemasolevat kiviktaimlat ohjata?
* Vabakujulised ja pügatud hekid, okaspuu- ja lehtpuuhekid.
* Kuidas hekki kasutamata tekitada privaatsus?
* Mida varjata, mida mitte?

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Tänavu asutasin oma ettevõtte Kristiina Iluaed OÜ, mis peamiselt tegeleb aiaprojektide koostamisega ja aiandusalase nõustamisega.

KINO "Savvusanna sõsarad"
2023-04-24 19:30 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Esimese Eesti dokumentaalfilmina maineka Sundance´i  filmifestivali võistlusprogrammis esilinastunud ja seal maailmakino dokumentaalfilmide võistlusprogrammi parima režissööri preemia võitnud „Savvusanna sõsarad“ on kaasaegne portreefilm naistest, kes suitsusauna kaitsvas pimeduses kokku tulevad, oma sügavamaid saladusi jagavad ning kehasse kogunenud häbi ja valu maha pesevad.

„Savvusanna sõsarad“ tutvustab ka Lõuna-Eesti suitsusauna kombestikku („savvusanna kombõ“), mis on kantud UNESCO inimkonna vaimse kultuuripärandi esindusnimekirja.

Filmi „Savvusanna sõsarad“ režissöör ja stsenarist on Anna Hints. Produtsent on Marianne Ostrat (Alexandra Film, Eesti), kaasprodutsendid on Juliette Cazanave (Kepler22 Productions, Prantsusmaa), Hlín Jóhannesdóttir (Ursus Parvus Island) ja Eero Talvistu † (Eesti). Filmi operaator on Ants Tammik, monteerijad Hendrik Mägar, Tushar Prakash, Qutaiba Barhamji, Martin Männik ja Anna Hints. Heli salvestas Tanel Kadalipp ja Patrick McGinley. Helirežissöör on Huldar Freyr Arnarson ning heliloojad Edvard Egilsson ja ansambel EETER (Anna Hints, Marja-Liisa Plats, Ann Reimann).
